|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Pravilnika o izmjenama i dopunama****Pravilnika o financiranju programa projekata i udruga koji su** **od interesa za Koprivničko-križevačku županiju**  |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja** **1. veljače 2022.** | **Završetak savjetovanja****11. veljače 2022.** |

RAZLOG DONOŠENJA

|  |
| --- |
| Razlog pristupanja izradi izmjena i dopuna Pravilnika o financiranju programa i projekata udruga koji su od interesa za Koprivničko-križevačku županiju sadržan je prijelaznoj odredbi Uredbe o izmjenama i dopunama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine”, broj 37/21.). Člankom 10. spomenute Uredbe utvrđena je, za sve davatelje financijskih sredstva iz javnih izvora, obveza usklađenja dokumenta kojima se uređuje financiranje i ugovaranje projekata i programa s odredbama Uredbe Tako se Prijedlogom Pravilnika utvrđuje upravnom tijelu Županije nadležnom za obrazovanje obveza izrade godišnjeg izvještaja o dodijeljenim financijskim sredstvima. Preciznije se definira način podnošenja natječajne dokumentacije. Uvodi se mogućnost dostave natječajne dokumentacije elektroničkim putem.Člankom 4. Pravilnika utvrđuje se mogućnost angažiranja vanjskih stručnjaka, ako Povjerenstvo za ocjenjivanje prijava na natječaj taj posao ne odradi u propisanim rokovima.Člankom 5. detaljnije se su razrađeni kriteriji za procjenjivanje programa ili projekata prijavljenih na javni natječaj.Člankom 6. Županija se obvezuje omogućiti elektroničko podnošenje izvještaja korisnika svih sredstava, kao i popratne dokazne dokumentacije i obveznih priloga.Člankom 7. dodatno su razrađene odredbe koje se odnose na nadzor nad trošenjem dodijeljenih sredstava iz proračuna Županije Završnom odredbom prijedloga Pravilnika predviđena je njegova objava u „Službenom glasniku Koprivničko-križevačke županije” i stupanje na snagu prvog dana od dana objave, kako ne bi došlo do kašnjenja u postupcima raspisivanja javnih natječaja, odnosno u financiranju i ugovaranju programa i projekata od interesa za opće dobro.  |

Pozivamo predstavnike javnosti da najkasnije do 11. veljače 2022. godine dostave svoje komentare na Nacrt Pravilnika o izmjenama i dopunama Pravilnika o financiranju programa i projekata udruga koji su od interesa za Koprivničko-križevačke županijeputem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Pravilnika o izmjenama i dopunama Pravilnika o financiranju programa i projekata udruga koji su od interesa za Koprivničko-križevačku županiju.

KLASA: 013-04/22-01/2

URBROJ: 2137-02/03-22-1

Koprivnica, 31. siječnja 2022.